Italia ye formata por una gran peninsula que s'estendilla por a Mar Mediterrania, y chunto a las suyas dos prencipals islas, Secilia y Cerdenya, creya masas aquaticas importants, como a Mar Hadriana a lo noreste y a Mar Chonica a lo sudeste. Muga a lo norte con Francia, Suiza, Austria, y Eslovenia. A sierra d'os Apenins forma la columna vertebral d'a peninsula, dende o norueste dica on s'une con os Alpes, cadena montanyosa que forma un arco que zarra a Italia dende o norte. Astí se i troba tamién una gran plana aluvial, a plana po-veneciana, drenata por o río Po y os suyos diversos afluents provenients d'os Alpes, Apenins y Dolomitas.